ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Δεκεμβρίου 1985 για την τροποποίηση της οδηγίας 64/54/ΕΟΚ περί προσεγγίσεωγς των νομοθεσιών των κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα - (85/585/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100, την πρόταση της Επιτροπής (1), (1) ΕΕ αριθ. C 33 της 17.12.1981, σ. 7. τη γνώμη του Ευρωπαϊκού Κοινοβουλίου (2), (2) ΕΕ αριθ. C 125 της 17.5.1982, σ. 117. τη γνώμη της Οικονομικής και Κοινωνικής Επιτροπής (3), (3) ΕΕ αριθ. C 178 της 15.7.1982, σ. 4. Εκτιμώντας: ότι η οδηγία 64/54/ΕΟΚ (4), όπως τροποποιήθηκε τελευταία με την οδηγία 85/172/ΕΟΚ (5), καταρτίζει κατάλογο συντηρητικών που μπορούν να χρησιμοποιηθούν για την προστασία των τροφίμων που προορίζονται για την ανθρώπινη διατροφή από τις αλλοιώσεις που προκαλούν οι μικροοργανισμοί· (4) ΕΕ αριθ. 12 της 27.1.1964, σ. 161/64. (5) ΕΕ αριθ. L 65 της 6.3.1985, σ. 22. ότι το όξινο θειώδες κάλιο (διθειώδες κάλιο) μπορεί να χρησιμοποιείται στην παραγωγή οίνων αντί για άλλα θειώδη άλατα των οποίων η χρήση ήδη επιτρέπεται από την εν λόγω οδηγία, και ότι συνεπώς θα πρέπει να προστεθεί στον κατάλογο με την αρίθμηση Ε 228· ότι, με την επιφύλαξη της μελλοντικής γενικής κοινοτικής ρύθμισης για την επεξεργασία της εξωτερικής επιφάνειας των φρούτων, πρέπει, προκειμένου να αρθεί κάθε αβεβαιότητα σχετικά με την αποδοχή της θειαβενδαζόλης (Ε 233), να καταργηθεί, από τις 16 Σεπτεμβρίου 1984, η διορία που έχει καθοριστεί για τη χρησιμοποίησή της, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Το παράρτημα της οδηγίας 64/54/ΕΟΚ τροποποιείται ως εξής: i) το ακόλουθο κείμενο παρεμβάλλεται στο τμήμα Ι: ΘΕΣΗ ΠΙΝΑΚΑ ii) στην αρίθμηση Ε 233 στη στήλη «όροι χρήσης» καταργείται το στοιχείο γ),από 1ης Ιανουαρίου 1986. Άρθρο 2 Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο μέχρι τις 31 Δεκεμβρίου 1986. Πληροφορούν αμέσως την Επιτροπή σχετικά. Άρθρο 3 Η παρούσα οδηγία απευθύνεται στα κράτη μέλη. Βρυξέλλες, 20 Δεκεμβρίου 1985.

[Source: multi_eurlex | Tokens: 1960]